— Каментаваць цяжка, пакуль яшчэ не адышоў ад гульні. Па гарачых слядах, што можна сказаць — каб на нешта прэтэндаваць у гульні з любым праціўнікам, трэба з першай і да апошняй хвіліны, кожны эпізод, кожную мікрадуэль, дапрацоўваць і дагульваць да канца. Так, атрымалася сёння спыніць тую серыю доўгую, забілі гол, ўзрадаваліся — усё добра. Але хутка прапусцілі. Псіхалогія такая рэч: у галаве трымалі, што забілі гол, чапляліся за вынік. У прынцыпе, многае атрымлівалася, стваралі яшчэ моманты, але падвяла наша старая хвароба — рэалізацыя. У моманце з другім голам занадта важна згулялі ў моманце, пасля якога супернік правёў узорную контратаку і 1:2. Дадаць тут няма чаго, суперніка віншую з перамогай. Яны гулялі да канца. Ну а мы, на жаль, пацярпелі чарговую паразу.